钦定古今图书集成/理学汇编/学行典/第259卷 > 任棠
## 钦定古今图书集成/理学汇编/学行典/第259卷 > 任棠

按《高士传》：“任棠，字季卿，少有奇节，以《春秋》教授，隐身
不仕。庞参为汉阳太守，到，先就家俟焉。棠不与言，但
以薤一本、水一盂，置户屏前，自抱孙儿伏于户下。主
簿白以为倨傲，参思其为意，良久曰：‘棠止一盂水者，
欲谕太守清也；投一本薤者，欲谕太守系彊宗也；抱
孙儿当户者，欲谕太守开门恤幼也。终，参去不言，诏’”
征不至。及卒，乡人图画其形，至今称“任征君”也。